محمد محفوظ

لانس نائیک محمد محفوظ اعوان شہید ضلع راولپنڈی کے ایک گاؤں پنڈ ملکاں (اب محفوظ آباد) میں 25 اکتوبر 1944ء کو پیدا ہوئے اور انہوں نے 25 اکتوبر 1962ء کو پاک فوج میں شمولیت اختیار کی۔ 
انیس سو اکہترکی جنگ کے وقت واہگہ اٹاری سیکٹر میں تعینات تھے۔

16 دسمبر1971ء کوجب جنگ بندی کا اعلان ہوا توپاک فوج نے اپنی کارروائیوں کو بندکردیا، دشمن نے اس موقع سے فائدہ اٹھایا اورپل کنجری کا جوعلاقہ پاک فوج کے قبضے میں آچکا تھا واپس لینے کے لیے سترہ اور اٹھارہ دسمبرکی درمیانی شب زبردست حملہ کر دیا.

پاک فوج میں لانس نائیک محمد محفوظ کی پلاٹون نمبرتین ہراول دستے کے طورپرسب سے آگے تھی چنانچہ اسے خود کارہتھیاروں کا سامنا کرنا پڑا، محفوظ شہید نے بڑی شجاعت اور دلیری سے مقابلہ کرتے ہوئے دشمن کی گولہ باری سے شدیدزخمی ہونے کے باوجود غیر مسلح حالت میں دشمن کے بنکرمیں گھس کرہندوستانی فوجی کودبوچ لیااورسترہ دسمبرکو ایسی حالت میں جام شہادت نوش کیاکہ مرنے کے بعد بھی دشمن کی گردن انکے ہاتھوں کے آہنی شکنجے میں تھی
انہوں نے پاک بھارت جنگ حصہ اور بڑی شجاعت اور دلیری سے دشمن کا مقابلہ کیا۔ ان کی اسی بہادری کے اعتراف میں پاک فوج نے انہیں اعلی ترین فوجی اعزاز نشان حیدر سے نوازا۔

نشان حیدر 
23 مارچ 1972ء کو وزیراعظم پاکستان ذوالفقار علی بھٹو نے بعد از شہادت لانس نائیک محمد محفوظ  کو نشان حیدر کے اعزاز سے نوازا جو اُن کے والد نے وصول کیا۔

مزید دیکھیے 
 پاک فوج
 نشان حیدر
راولپنڈی

بیرونی روابط 
 شہید فاؤنڈیشن
 جیو پاکستانی

1944ء کی پیدائشیں
1971ء کی وفیات
پنجابی شخصیات
کارکنان پاک فوج
میدان جنگ میں شہید ہونے والے پاکستانی عسکری کارکنان
نشان حیدر یافتگان
پاکستان میں تیز دھار ہتھیار سے اموات
ویکی ڈیٹا سے مطابقت رکھنے والی مختصر تفصیل
 ضلع راولپنڈی کی شخصیات